Իմ սիրելի տիրակալ

Իմ սիրելի տիրակալ (ճապ.՝ あっくんとカノジョ Ակուն տո Կանոջո) ռոմանտիկ կատակերգական մանգա սերիալ։ Գրել և պատկերազարդել է Վակա Կակիցուբատան։ Սկսել է սերիալացվել Media Factory-ի Monthly Comic Gene ամսագրում՝ 2013 թվականի հունիսից մինչև 2018 թվականի հունիսը։ Yumeta Company-ի կողմից անիմե հեռուստասերիալի ադապտացիան հեռարձակվել է 2018 թվականի ապրիլի 6-ից սեպտեմբերի 21-ը։


== Սյուժե ==
Ածուհիրո «Ակուն» Կագարին դաժան է իր ընկերուհու՝ Նոն «Նոնտան» Կատագիրիի նկատմամբ, բայց գաղտնի սիրահարված է նրան։ Ակունը պարբերաբար հետևում է Նոնտանին։ Սերիալը ցույց է տալիս իրենց հարաբերությունը միմյանց նկատմամբ, ինչպես նաև դասընկերների հանդեպ։


== Կերպարներ ==
Ածուհիրո «Ակուն» Կագարի (ճապ.՝ 荘 敦大 Կագարի Ածուհիրո )
Ձայնագրություն։ Ջուն Ֆուկույամա (դրամա սկավառակ), Թացուհիսա Սուզուկի (անիմե)
Սերիալի գլխավոր կերպարը։ Նա մուգ շիկահեր է։ Նա Ցունդերե է, ով շատ է սիրում Նոնտանին։ Նոնտանի դիմաց նա միշտ ցույց է տալիս իր «Ցուն» կողմը և թաքցնում իր «Դերե» կողմը։ Իր զգացմունքները նրա հանդեպ այնքան ուժեղ են, որ նա պարբերաբար հետևում է Նոնտանին։
Նոն «Նոնտան» Կատագիրի (ճապ.՝ 片桐 のん Կատագիրի Նոն)
Ձայնագրություն։ Աոյ Յուկի (դրամա սկավառակ), Այակա Սուվա (անիմե)
Ակունի ընկերուհին։ Նա ունի ուսերին հասնող սև մազեր։ Նա Դերեդերե է ով շատ է սիրում Ակունին։ Ակունի դիմաց նա միշտ ցույց է տալիս իր «Դերե» կողմը։ Ակունի Ցունդերե անձնավորությունը նրան չի անհանգստացնում։
Մասագո Մածուո  (ճապ.՝ 松尾 真砂 Մածուո Մասագո)
Ձայնագրություն։ Նոբուհիկո Օկամոտո (դրամա սկավառակ), Կեյսուկե Ուեդա (անիմե)
Ակունի լավագույն ընկերը։ Նա ունի մուգ կապույտ մազեր։ Նա գիտի Ակունի և Չիհոյի Ցունդերե անձնավորությունների մասին։ Նա համակարգչային խաղերի oտակու է, ով հաճախ գնում է Ակունի տուն՝ խաղեր խաղալու համար, ինչը Չիհոյի վրդովմունքն է առաջացնում։
Չիհո Կագարի (ճապ.՝ 荘 千穂 Կագարի Չիհո)
Ձայնագրություն։ Մայա Ուչիդա (դրամա սկավառակ), Արիսա Կորի (անիմե)
Ակունի փոքր քույրը ով սովորում է ութերորդ դասարանում։ Նա իր եղբոր նման մուգ շիկահեր է։ Ունի երկար մազեր, որը միշտ կապված է։ Իր եղբոր նման Ցունդերե է։ Նա Նոնտանին շատ է սիրում  որպես ընկեր։ Նոնտանի դիմաց նա միշտ ցույց է տալիս իր «Դերե» կողմը և թաքցնում իր «Ցուն» կողմը։ Նա սկսում է ռոմանտիկ զգացմունքներ զգալ Մածուոյի հանդեպ։ Սկզբում նա Մածուոյին ցույց է տալիս միայն իր «Ցուն» կողմը՝ թաքցնելով «Դերե» կոզմը։
Տակումի Կուբոմուրա (ճապ.՝ 窪村 匠 Կուբոմուրա Տակումի)
Ձայնագրություն։ Վատարու Հատանո (անիմե)
Ակունի ուսուցիչը։ Նա ունի շագանակագույն մազեր։ Նա լուրջ ու աշխարհից հոգնած մարդ է։ Կոնագին հետաքրքրված է նրանով։
Կոնագի Իրիյե (ճապ.՝ 入江 小凪 Իրիյե Կոնագի)
Ձայնագրություն։ Հիկարու Կայոու (անիմե)
Ակունի դասընկերը։ Նա ունի վարդագույն մազեր։ Նա նյարդայնացնող և լավատես աղջիկ է։ Նա սիրահարված է Կուբոմուրային։


== Մեդիա ==


=== Մանգա ===
Վակա Կակիցուբատան թողարկեց մանգան Media Factory-ի ջոսեյ մանգայի ամսագրում 2013 թվականի հունիսին։ Ամսագիրը կոչվում է Monthly Comic Gene։ Մանգան նաև թողարկված է Media Factory-ի Gene Pixiv ամսագրում։ Մինչ օրս թողարկվել է ութ տանկոբոն։


==== Սերիաներ ====


=== Դրամա սկավառակ ===
Media Factory-ը ռադիո դրամա սկավառակ թողարկեց 2016 թվականի դեկտեմբերին։


=== Անիմե ===
2017 թվականի նոյեմբերի 27-ին մանգայի յոթերորդ սերիայում հայտարարվեց՝ որ մանգան ունենալու է անիմե ադապտացիա։ Հեռուստասերիալի ռեժիսորը Շին Կատագայն է, սցենարիստը՝ Յուկա Յամադան։ Անիմացիան՝ Yumeta Company-ի կողմից է։ Կերպարների ձևավորումը ստեղծել է Մոտոհիրո Տանիգուչին։ Սերիալը հեռարձակվեց 2018 թվականի ապրիլի 6-ից սեպտեմբերի 21-ը AT-X հեռուստաալիքով՝ 4 րոպեանոց դրվագներով։ Անիմեյի առաջին երգը Հարունա Օշիմայի «Կոյ նո Բալուն» (ճապ.՝ 恋のバルーン Սիրո Փուչիկ) երգն է։ Անիմեյի երկրորդ երգը Հարունա Օշիմայի և Էբիսու կոֆրետի «We☆Pace!» երգն է։ Անիմեն հեռարձակեց Crunchyroll-ը։


== Ընդունում ==
2017 թվականի նոյեմբերի դրությամբ՝ մանգան վաճառել է ավելի քան 480 հազար օրինակ։ Ունեցել է 11 միլիոնից ավել դիտում Pixiv-ում։


== Ծանոթագրություններ ==


== Արտաքին հղումներ ==
http://akkun-kanojo.jp Anime official website. պաշտոնական կայք